Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: kiegészített 1991. évi XXV. törvény 27. §-ának (3) — a II/2.
Paragraph Index: 748

b) (i) A Különleges Számla feltöltésére vonatkozóan a Kedvezményezett a Bank által meghatározott időközönként nyújtja be a Különleges Számlára történő letétbe helyezések iránti kérelmeit a Banknak. (ii) Ezen kérelmek benyújtásakor vagy azt megelőzően, a Kedvezményezett jelen Függelék 4. pontja szerinti, a feltöltésre irányuló kérelem tárgyát képező kifizetés(ek)re 1998/39. szám vonatkozó dokumentumokat és egyéb igazoló okiratokat a Bank felé benyújtja. Ezen kérelmek alapján a Bank — a Kedvezményezett nevében eljárva —, a Segélyszámláról lehívja, és a Különleges Számlán letétbe helyezi a Kedvezményezett által igényelt, illetve a Különleges Számláról eszközölt jogosult kiadások említett dokumentumok és igazolások bemutatásával alátámasztott összeget. Minden ilyen letétet a Segélyszámláról a Bank hív le a jogosult tételre vonatkozóan, az említett dokumentumoknak és egyéb igazolásoknak megfelelő összegben.

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes